Түркіменстанда терактінің алдын алынғаны хабарланды
"Түркіменстанда терактінің алдын алынғаны хабарланды" | "https://abai.kz/post/58995"
TITLE: Түркіменстанда терактінің алдын алынғаны хабарланды
URL: https://abai.kz/post/58995
META: "Түркіменстанда терактінің алдын алынғаны хабарланды" | "https://abai.kz/post/58995"
DATE: 13.09.2017
AUTHOR(s): Abai.kz
TOTAL WORDS: 129
TEXT: «Түркіменстан хроникасы» өткен айдың соңында ірі терактінің алдын алынғанын хабарлайды. Басылым дереккөзге сілтеме жасап, жарылыстың 28 тамызда ұйымдастырылмақ болғанын жазады. «Түркіменстан хроникасының» хабарлауынша, арнайы қызмет күдікті екі адамды ұстаған. «28 тамызда Түркіменбашы қаласының кемежайында арнайы қызмет терактінің алдын алды. Қаскүнемдер - ағайынды екеу, түркімен азаматтары. Олар Түркіменбашы мен Баку арасына қатынайтын «Бақтияр» кемесіне жарылғыш заттар алып кірмек болған», - деп жазады басылым. Сонымен бірге ақпаратқа сәйкес, ағайындылар кемеге бірнеше билет сатып алған. Олардан бөлек кемеде 170 жолаушы мен ондаған автокөлік болған. Күдіктілер жарылғыш заттарды жеке-жеке алып кіріп, кеменің ішінде жармақ болған. Маусым айында Азаттықтың түркімен қызметі дереккөздеріне сүйеніп, Түркіменстанның қауіпсіздік қызметі ел аумағында теракті болу мүмкін деген ақпарат алғанын жариялаған. Ақпарат түріктің арнайы қызметінен түсуі мүмкіндігі де айтылған. Онда теракті "Ислам мемлекеті" экстремистік ұйымының стилінде жасалынуы мүмкін делінген. Abai.kz
